Fișă de lucru – Substantivul (clasa a III-a)
Prof. Nicolof Valentina-Florentina, Liceul Tehnologic ,,Dobrogea” Castelu, Constanța

1. Încercuiește substantivele din text. Cum sunt scrise unele dintre ele? Notează mai jos explicația ta.
	Mioara locuiește în orașul Constanța. Este elevă în clasa a doua. Îi place foarte mult gimnastica. Vrea să devină campioană, precum Nadia Comăneci. În fiecare zi se antrenează câteva ore, alături de mentora ei, doamna Maria.
	Ea are o pisică pe nume Tigruța. A primit-o în dar de la verișorul ei, Mihnea, care locuiește la Galați. Petrece foarte mult timp jucându-se cu pisica, este cea mai bună prietenă a ei, dar și cea mai mare susținătoare. Împreună formează o echipă imbatabilă.
_____________________________________________________________________________

2. Subliniază substantivele, apoi grupează-le în funcție de fel, număr și gen.
	La magazinul de jucării, pe strada Zmeurei, este mare forfotă. Toți copiii, împreună cu părinții lor, caută darurile potrivite pentru sărbătorile de iarnă. Gina și fratele ei, Răzvan, sunt peste măsură de fericiți, deoarece au fost cuminți, au învățat bine, iar părinții lor le-au promis că le cumpără jocul mult visat.	
	Cei doi frați sunt încântați și pentru că, de Crăciun, vor merge în vizită la bunica lor, Tamara, care locuiește la Bușteni. Acolo ei se simt cel mai bine, bunica îi răsfață cu fel și fel de preparate culinare și le citește povești în fiecare seară. Ce foi frați speră să aibă un Crăciun alb, cu multă zăpadă.

3. Scrie la numărul plural substantivele date.
a) Toți (copil) ______________ au rezolvat corect (exercițiu) _______________ de la temă.
b) Mioara i-a oferit (mamă) ____________ un buchet de (floare) _____________ roșii.
c) Dana și Alin sunt (elev) ____________ cei mai silitori din clasă.
d) De sărbători, Moș Crăciun aduce (jucărie) pentru mulți (copil) _______________ .
e) Ochii (pisică) _____________ strălucesc pe timpul (noapte) _____________ .

4. Desparte în silabe substantivele date: vaccin, alee, idee, știință, fiică, înnoit, înot, scriitor, orhidee, acces, licee. 
__________________________________________________________________________________________________________________________________________________________

5. Corectează greșelile, apoi rescrie corect textul.
	A fost odată o Prințesă pe nume prințesa gramaticii. regatul său se întindea pe trei Continente: Europa, asia și africa. prințesa avea un Cățel, pe nume zorro. El se lupta zi de zi Cu greșelile gramaticale, pe care le corecta mereu, era un Erou. 
_________________________________________________________________________________________________________________________________________________________________________________________________________________________________________________________________________________________________________________________________________________________________________________________________

6. Scrie:
a) două substantive comune, la numărul plural, gen feminin: ______________________________
b) două substantive proprii: _______________________________________________________
c) un substantiv comun, la numărul singular, gen neutru: _________________________________
d) două substantive comune, la genul masculin: ________________________________________

